Ekko fra glemte graver

Ekko fra glemte graver er et norsk kriminalhørespill i fem episoder som gikk på NRK Radio i 1989. Stykket ble skrevet av Edith Ranum og produsert av Radioteatret.Ekko fra glemte graver, lydbokforlaget.no. Besøkt 16. september 2015 Det er det fjerde av i alt fem kriminalhørespill Edith Ranum har skrevet om amatørdetektiven Julia Tinnberg. Regien er ved Nils Nordberg.

Hørespillet ble utgitt på CD av NRK/Lydbokforlaget i 2007.

Handling
Alle har trodd at den berømte skuespillerinnen Helene Brynde døde i en konsentrasjonsleir i Tyskland, men så dukker hun plutselig opp - høyst levende. Men noen er tydeligvis bekymret for hva Helene har i sinne, og hun mottar både trusselbrev og anonyme telefoner. Det hele topper seg med et mord som blir begått midt under prøvene på det nye teaterstykket til krimforfatter og amatørdetektiv Julia Tinnberg. Et mord begått med Julias egen dolk... 

Episoder
 «Tilbake til døden»
 «Skyggespill»
 «Forkledning»
 «Skriftemålet»
 «Démaskering»

Medvirkende
 Ingerid Vardund ... Julia Tinnberg
 Stein Grieg Halvorsen ... Førstebetjent Trond Reinskau
 Odd Furøy ... Ulrik Hedemann
 Kari Simonsen ... Ebba Hedemann
 Mona Hofland ... Adele Kerner
 Sverre Hansen ... Stinius Aglem
 Anne Marie Ottersen ... Kitt Raknes
 Bente Børsum ... Helene Killburn, alias Helene Brynde
 Nils Ole Oftebro ... Filip Svang
 Arne Thomas Olsen ... Thomas Tinnberg
 Turid Balke ... Jenny
 Aud Schønemann ... Persa
 Kim Haugen ... Strøm

Referanser

Kategori:Norske kriminalhørespill
Kategori:Hørespill på NRK Radio
Kategori:Norske hørespill fra 1980-årene